Vana piiskopilinn ja noor ülikoolilinn: barokne Würzburg ühendab endas lõunaeuroopaliku miljöö ja Frankoonia õdususe. Würzburgi ilmet kujundavad eri ajastute arhitektuurimeistritööd; kunst, kultuur ja Frankoonia  vein kuuluvad lahutamatult Würzburgi ellu ning loovad kõigi meeltega tajutava atmosfääri. Würzburg meelitab teid kaasakiskuvale avastusretkele läbi ajastute ja stiilide: UNESCO Maailmapärandisse kuuluv resident ja Marienbergi kindlus on Würzburgi tunnusmärkidena laialt tuntud, aga sellel linnal on pakkuda märksa enamat: siin on maailma suurim Riemenschneideri teoste kollektsioon. Toomkiriku tornide ansambel, Neumünster, Grafeneckart ja Käppele. 180-meetri pikkune Mainbrücke sild oma imposantsete pühakukujudega. Või midagi kaasaegsemat: algupärane labor, kus Wilhelm Conrad Röntgen avastas tema järgi nimetatud kiired.